ai4bharat/Pralekha huggingface dataset:
وزارتِ تعلیم
مسودہ نئی تعلیمی پالیسی کے بارے میں انسانی وسائل کے فروغ کی وزارت کی وضاحت
نئی دہلی،یکم جون / مسودہ قومی تعلیمی پالیسی کی دستاویز گذشتہ روز چیئرمین ڈاکٹر کستوری رنجن اور کمیٹی کے ارکان کے ذریعے انسانی وسائل کے فروغ کی وزارت میں جمع کرادی گئی ہے۔اس سلسلے میں انسانی وسائل کے فروغ کی وزارت نے درج ذیل وضاحت کی ہے:
1۔ یہ ایک مسودہ پالیسی ہے جو کہ کمیٹی کے ذریعے جمع کرائی گئی ہے اور عوام کے دیکھنے کے لیے رکھی گئی ہیں۔ یہ حکومت کے ذریعے اعلان شدہ پالیسی نہیں ہے عوام سے بیڈ فیک حاصل کرنے کے بعد اور ریاستی حکومتوں سے مشورہ کرنے کے بعد حکومت کے ذریعے قومی تعلیمی پالیسی کو حتمی شکل دی جائے گی۔
2۔ جناب نریندر مودی کی قیادت میں حکومت تمام ہندوستانی زبانوں کی یکساں ترقی اور فروغ کے لیے عہد بند ہے۔ تعلیمی اداروں میں کوئی زبان نافذ نہیں کی جائے گی نہ ہی کسی زبان کے خلاف بھید بھاؤ کیا جائے گا۔
۔ ۔ ۔ ۔ ۔ ۔ ۔ ۔ ۔
U. No. 2275
(Visitor Counter : 62
نوجوانوں کے امور اور کھیل کود کی وزارت
اسپورٹس اتھارٹی آف انڈیا کی کھیلو انڈیا اسکیم اور کھیلوں کے فروغ کی اسکیمیں بین الاقوامی مقابلوں کے لیے ٹیلنٹ کی شناخت اور کھلاڑیوں کو مزید نکھارنے کی سمت میں کام کرتی ہیں: مرکزی وزیر کھیل
22 جولائی 2021، نئی دہلی:
اہم نکات:
قومی کھیل فیڈریشنز اور ٹارگٹ اولمپک پوڈیم اسکیم  کی امدادی اسکیموں کے تحت کھلاڑیوں کو تربیت اور مقابلوں میں حصہ لینے کے مواقع فراہم کیے جاتے ہیں۔
ٹی او پی ایس کے تحت بین الاقوامی مقابلوں میں متوقع طور پر تمغہ جیتنے والوں کو خصوصی تربیت دی جاتی ہے۔
کھیلو انڈیا اسکیم اور اسپورٹس اتھارٹی آف انڈیا  کی کھیلوں کے فروغ کی اسکیموں یعنی قومی مراکز فضیلت، ایس اے آئی ٹریننگ سینٹر، ایکسٹینشن سینٹر ایس ٹی سی اور نیشنل سپورٹس ٹیلنٹ مقابلہ کے تحت ٹیلنٹ کی شناخت اور کھلاڑیوں اور ٹیموں کے ہنر کو مزید نکھارنے کا کام کیا جاتا ہے جن میں دہی علاقوں کے کھلاڑی بھی شامل ہیں تاکہ وہ اولپمک 2028 سمیت بین الاقوامی مقابلوں کی تیاری کرسکیں۔
اولمپکس 2028 سمیت بین الاقوامی مقابلوں کے لیے بھارتی کھلاڑیوں اور ٹیموں کو تیار کرنا ایک مسلسل عمل ہے۔ نیشنل اسپورٹس فیڈریشنز اور ٹارگٹ اولمپک پوڈیم اسکیم  کو امداد دینے کی اسکیم کے تحت باصلاحیت کھلاڑیوں کو تربیت اور مقابلوں میں شرکت کے مواقع فراہم کیے جاتے ہیں۔ ٹی او پی ایس کے تحت اولمپکس 2028 سمیت بین الاقوامی مقابلوں کے لیے متوقع طور پر تمغہ جیتنے والے کھلاڑیوں کو خصوصی تربیت دی جاتی ہے۔
اولمپکس میں شامل کھیلوں سمیت مختلف کھیلوں کی تربیت اور مسابقت کے تقاضوں پر متعلقہ نیشنل اسپورٹس ایسوسی ایشنز اور ایس اے آئی کی مشاورت سے سالانہ ٹریننگ اور مقابلہ جاتی کیلنڈر  کے تحت غور و فکر اور فیصلہ کیا جاتا ہے۔
یہ معلومات نوجوانوں کے امور اور کھیلوں کے مرکزی وزیر جناب انوراگ ٹھاکر نے آج لوک سبھا میں ایک سوال کے تحریری جواب میں دی۔
وزارتِ تعلیم
یوگا سماج کو متحد کرنے میں مدد کرتا ہے ؛ تعلیم کی مرکزی وزیر مملکت اناّ پورنا دیوی
وہ تمل ناڈو کے تھنجاوور بریہا دیشوارار مندر میں یوگا کے 8ویں بین الاقوامی دن کی تقریب سے خطاب کر رہی تھیں۔
انہوں نے کہا کہ یوگا ، جو ہمارے ملک کے لوگوں کو متحد کرتا ہے ، دنیا کے مختلف حصوں کے لوگوں کو متحد ہونے کی تحریک اور ترغیب دے گا۔انہوں نے ثقافتی اعتبار سے مالا مال ورثے کے مقام پر بڑی تعداد میں طلباء اور عوام کے ذریعے یوگا کے مظاہرے میں بڑی تعداد میں شرکت پر اپنی خوشی کا اظہار کیا۔
کچھ لوگ یوگا کو ایک ورزش سمجھتے ہیں لیکن یوگا اس سے کہیں آگے ہے۔ وزیر موصوفہ نے کہا کہ یوگا ہمیں خلفشار اور شک و شبہات کو دور کرنے میں مدد کرتا ہے اور ذہن کو بھی صاف کرتا ہے۔ انہوں نے یہ بھی کہا کہ یوگا ہمیں ذہانت کے ساتھ مؤثر طور پر اپنے فرائض انجام دینے میں مدد کرتا ہے۔
وزیر اعظم جناب نریندر مودی کی جانب سے، جنہوں نے بین الاقوامی یوگا دن منانے کی پہل کی، وزیر موصوفہ اناّ پورنا دیوی نے آج یوگا کی مشقوں میں شامل ہونے والے تمام لوگوں کے لئے نیک خواہشات کا اظہار کیا ۔ انہوں نے اس بات کی بھی نشاندہی کی کہ یوگا، جو ہمارے ملک کی قدیم ثقافت کا اظہار کرتا ہے، آج پوری دنیا میں رائج ہے اور ہماری قوم کے لئے باعث فخر ہے۔
وزیر موصوفہ نے تمل ناڈو کی مرکزی یونیورسٹی کے وائس چانسلر پروفیسر ایم کرشنن، تھنجاوور میں این آئی ایف ٹی ای ایم کے ڈائریکٹر ڈاکٹر ایم لوگا ناتھن، چنئی کے کرشنما چاریہ یوگا مندرم کے یوگا چاریہ ایس سری دھرن، اے ایس آئی کے سپرنٹنڈنٹ آرکیا لوجسٹ ڈاکٹر راما کرشنا ریڈی اور دیگر کے ساتھ یوگا کی مشقیں کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 6728
(Visitor Counter : 75
قبائیلی امور کی وزارت
قبائلی ہندوستان: آنے والے راکھی کےتہواراوردیگر تہواروں کے موقع پر طرح طرح کے تحائف ایک ہی جگہ مہیا ہوں گے
نئی دہلی، 13 جولائی : قبائلی مصنوعات کی پرُکشش اور وسیع رینج کے ساتھ ملبوسات اور نامیاتی جڑی بوٹیوں سےلےکردھاتوں کےنوادرات تک، قبائلی ہندوستان کے نام سے ایک نئی پہل کے تحت دونوں طرح کے نیٹ ورک کے ذریعہ آپ اپنےاہل خانہ اور دوستوں کوایک مثالی 'ون اسٹاپ' یعنی ایک ہی جگہ یہ تمام چیزیں فراہم کیے جانے کی کوششیں کی جا رہی ہیں۔ جہاں ایک ہی چھت کے نیچے ہر طرح کی مصنوعات اور ہاتھوں کے بنے تحائف ملیں گے۔
راکھی کے تہوار کے قریب آتے ہی 'ٹرائب انڈیا کیٹلاگ' میں ایک خاص قسم کی راکھی کی نمائش کی گئی ہے جسے ' راکھی کارنر'کانام دیا گیا ہے،جہاں سے ہندوستان کے مختلف قبائل کے ذریعہ ہاتھوں سے تیار کی جانے والی قسم قسم کی راکھیاں، پوجا میں استعمال کیے جانے والے ساز و سامان، سجاوٹ میں استعمال کی جانے والی دھات اورتورین جیسی اشیاء مل سکتی ہیں۔ اس کے علاوہ مرد اور خواتین دونوں کے لئے رنگا رنگ کُرتے، شلوار، مختلف قسم کے ہاتھوں سے بنُے ہوئے کپڑے اور اسٹائلش جیکٹس نیز مہیشوری، چندیری، باغ، کانتھا، بھنڈارا، تسار، سنبھل پوری اور اکاٹ کی ثقافتی اورمختلف قسم کی ساڑیاں، کپڑے اور خوبصورت اسٹالز وغیرہ بھی قبائلی ہندوستان کی دکانوں پر دستیاب ہوں گی اور اسے ویب سائٹ پر بھی اپلوڈ کیا جائے گا ۔
قبائلی پیداوار اورمصنوعات کومارکیٹنگ کے ذریعہ عام لوگوں تک پہنچانے نیز ان کی معاش اور روزی روٹی کا انتظام کرنے اور ان کی بنائی ہوئی اشیاءکوفروغ دینےاورانہیں بااختیار بنانے کی اس نئی کوششوں کے سلسلے میں، ٹرائفڈ - قبائلی ہندوستان کے نیٹ ورک کے ذریعہ اپنی متنوع اور پرکشش مصنوعات کی فروخت کو وسعت دے رہا ہے۔اور ایک نئے بازار کا متلاشی ہے۔
تقریباً137 قبائلی بھارت کےآؤٹ لیٹس اور ای کامرس پلیٹ فارم  پر مختلف قسم کی ضروریات کو مدنظر رکھ کر اشیاء دستیاب کرائی جا رہی ہیں ۔ قدرتی اورقوت مدافعت بخش قبائلی پیداوار جیسے نامیاتی ہلدی، خشک آملہ، جنگلی شہد، کالی مرچ، راگی، تریفالا اور کئی طرح کی ملی ہوئی دالیں جیسے مونگ کی دال، اوڑد کی دال، سفید پھلیاں اور دلیہ جیسی کھانے کی اشیاء کے ساتھ ہی طرح طرح کی پینٹنگز، واریلی اسٹائل کی مصوری پتہ چتراز، ڈوکرہ انداز میں ہاتھوں کے ذریعہ تیارکردہ زیورات سے لے کر شمال کے وانچو اور کونیاک قبائل کے ذریعہ بنائے گئے خوبصورت ڈیزائن میں گلے کے ہار بھی فروخت کے لیے رکھے جائیں گے۔
مشرقی فنون سے لیس اورجاذب نظر و شاندارٹیکسٹائل اور ریشم کی مصنوعات جس میں خاص طور پر رنگین کٹھ پتلیوں اور بچوں کے کھلونوں سے لے کر روایتی انداز سےبنے روز مرہ کے سازوسامان جیسے ڈونگریہ شال اور دھاگوں سے بنے بوڈو، بانس کی مصنوعات سے لے کردھاتوں پر کی جانے والی دستکاری، ہر قسم کے تحائف یہاں دستیاب ہیں۔ ضروریات کے مطابق اور بجٹ کے لحاظ سے ان مصنوعات کو پرکشش اور کم لاگت میں پیکنگ کا انتظام بھی کیا جا رہا ہے تاکہ یہ ہر کسی کے قوت خرید میں آجائے۔ ان تحائف کو مخصوص نامیاتی طریقوں، دوبارہ قابل استعمال ہونے والے،ریسائیکل، پائیدار پیکنگ میٹریل میں پیک کی گئی ہیں جنہیں مشہور ڈیزائنر محترمہ رینا ڈھاکہ نے خصوصی طورپر قبائلی ہندوستان کے لئے ڈیزائن کی ہیں، یہ کسی بھی موقع کے لئے مثالی تحفے کے طور پر کام آئیں گی۔
جب آپ محبت اور الفت والے اس تہوار  کی تیاری کررہے ہیں اور تحفے کےلیے نئی نئی اشیاء تلاش کر رہے ہیں تو اپنے قریب ترین قبائلی ہندوستان کی دکان پر جائیں یا ویب سائٹ کو چیک کریں۔
بہت چھوٹی، چھوٹی اور درمیانی صنعتوں کی وزارت
حکومت چھوٹی صنعتی اکائیوں کو تعاون فراہم کرنے کے لیے نئے قرض دینے والے مالیاتی اداروں پر غور کررہی ہے
بہت چھوٹی، چھوٹی اور درمیانہ درجے کی صنعتوں، نیز سڑک نقل و حمل اور شاہراہوں کے مرکزی وزیر جناب نتن گڈکری نے آج کہا کہ حکومت چھوٹی صنعتی اکائیوں کو مالی امداد فراہم کرنے کے لیے نئے قرض دینے والے مالیاتی اداروں پر غوروخوض کررہی ہے۔ انہوں نے مزید کہا کہ حکومت این بی ایف سی کو مستحکم کرنے کی سمت میں کام کررہی ہے، جس سے آنے والے وقت میں چھوٹے کاروباریوں کو قرض حاصل کرنے میں مدد ملےگی۔
جناب گڈکری نے بہت چھوٹی، چھوٹی اور درمیانہ درجے کی صنعتوں  پر کووڈ19- نے اثرات، نیز اس چیلنج سے نمٹنے کے لیے کیے گیے اقدامات پر کلکتہ چیمبر آف کامرس کے اراکین کے ساتھ ایک میٹنگ کو ویڈیو کانفرنسنگ کے توسط سے خطاب کررہے تھے۔
جناب گڈکری نے اراکین سے خطاب کرتے ہوئے اس بات کو دوہرایا کہ آج کا وقت مشکلات سے بھرپور ہے، کیونکہ ہم کووڈ 19- وبا کے ساتھ ساتھ اس کے سبب پیدا ہونے والے معاشی عدم استحکام سے مقابلہ کررہے ہیں۔ انہوں نے سبھی اسٹیک ہولڈروں سے مل کر کام کرنے کی اپیل کی اور صنعت کی اس بحران سے نمٹنے کے لیے مثبت سوچ بنائے رکھنے کی گزارش کی۔
جناب گڈکری نے پی پی ای  کے استعمال پر بھی زور دیا اور انفرادی سطح پر، نیز کام کی جگہوں پر ایک دوسرے سے دوری قائم رکھنے کے اصول پر عمل کرنے کے لیے کہا۔
انہوں نے خصوصی اقتصادی پیکیج- آتم نربھر بھارت ابھیان کے بارے میں نمائندوں کو جانکاری دی اور ایم ایس ایم ای کے لیے اعلان کردہ مختلف امدادی اقدامات کواجاگر کیا۔ ان اقدامات میں گارنٹی سے مبرہ خودکار قرض، پریشانی کے فنڈ وغیرہ شامل ہیں۔ انہوں نے کہا کہ یہ سبھی اقدامات حالیہ اقتصادی چیلنجوں کا سامنا کرنے کے لیے ایم ایس ایم ای کو ضروری تعاون فراہم کریں گے۔
وزیر موصوف نے بتایا کہ مارچ 2020 تک 6 ایم ایس ایم ای کی تشکیل نوع ہوچکی ہے اور وزارت نے دسمبر 2020 تک مزید 25 لاکھ ایم ایس ایم ای کا احاطہ کرنے کا ہدف مقرر کیا ہے۔ انہوں نے کہا کہ برآمدات میں ایم ایس ایم ای کا تعاون فی الحال 48 فیصد ہے، جسے بڑھا کر 60 فیصد تک کیا جاسکتا ہے۔ انہوں نے آگے کہا کہ موجودہ وقت میں ایم ایس ایم ای کے توسط سے 11 کروڑ روزگار پیدا ہوئے ہیں اور پانچ کروڑ روزگار پیدا کیاجانا ہے۔
جناب گڈکری نے بتایا کہ برآمدات میں اضافے کے جانب خصوصی دھیان دینا وقت کی مانگ ہے۔ انہوں نے مزید کہا کہ اقتصادی اعتبار سے منافع بخش رہنے کے لیے پیداوار،لوجسٹکس وغیرہ پر لاگت کو کم کرنے کی ضرورت ہے۔ وزیر موصوف نے کہا کہ ایم ایس ایم ای کی وزارت پچھلے تین برس کے برآمدات اور درآمدات کی تفصیلات کا احاطہ کرنے کے لیے دوکتابچہ شائع کرنے پر کام کررہی ہے۔
اس میٹنگ کے دوران پوچھے گئے نئے اہم سوالات اور دی گئی تجاویز میں تاخیر سے ادائیگی کے معاملہ پر ایم ایس ایم ای کو وقت پر ادائیگی کو یقینی بنانے کے لیے مزید کوشش کرنی کی ضرورت ہے۔ ایم ایس ایم ای کو تعاون فراہم کرنے اور انہیں منجمد اثاثے  بنانے سے بچانے کے لیے سود میں چار فیصد کی چھوٹ دی جانی چاہیے۔ مجوزہ اقدام کو نافذ کرنے کے لیے بینکوں کو کس طرح تحریک دی جاسکتی ہے، وغیرہ جیسے امور شامل ہیں۔
جناب گڈکری نے نمائندوں کے سوالات کے جوابات دیئے اور حکومت کی جانب ہر ممکن تعاون کا یقین دلایا۔
امور صارفین، خوراک اور عوامی تقسیم کی وزارت
نیشنل فوڈ سکیورٹی مشن
نئی دہلی 20 نومبر۔امور صارفین خوراک اور عوامی تقسیم کے وزیر مملکت جناب دنوے راؤ صاحب داداراؤ نے آج لو ک سبھا میں ایک تحریری جواب میں بتایا کہ حکومت نے 75فیصد دیہی آًبادی اور 50فیصدشہری آبادی کو نشانہ بند عوامی نظام تقسیم کے تحت بہت زیادہ رعایتی شرحوں پر اناج فراہم کرانے کے مقصدسے جولائی 2013 میں نیشنل فوڈ سکیورٹی ایکٹ 2013 تیار کیا تھا۔ اس قانون کے رہنما اصولوںمیں سے ایک یہ تھا کہ اس میں حاملہ خواتین اور دودھ پلانے والی ماؤں اور چھ ماہ سے 14سال تک کی عمر کے بچوں کو اضافی تغذیہ فراہم کرانے کے لئے خصوصی ضابطے رکھے جائیں ۔
- ہر ایک حاملہ خاتون اوردودھ پلانے والی ماں خصوصی تغذیہ کے معیار کو پورا کرنے کے لئے مقامی آنگن واڑی کے ذریعہ حمل کے دوران اور بچے کی پیدائش کے 6 ماہ بعدتک مفت خوراک حاصل کرنے کا حق رکھتی ہے اور حمل کے دوران روزگار کے نقصان کی بھرپائی کے لئے اور اضافی تغذیہ کے لئے بھی کم از کم 6000روپے کافائدہ حاصل کرنے کی مستحق ہے ۔
- 6 ماہ سے 6سال تک کی عمر کا ہر ایک بچہ تغذیہ کے خصوصی معیار کو پورا کرنے کے لئے مقامی آنگن واڑی سے اپنی عمر کی مناسبت سے مفت خوراک حاصل کرنے کا مستحق ہے ۔
- درجہ 8 تک کے یا 6سے 14 سال تک کی عمر والے بچوں کے معاملے میں خصوصی تغُذیہ کے معیاروں کو پورا کرنے کے لئے مقامی اداروں حکومت کے ذریعہ چلائے جانے والے تمام اسکولوں اور حکومت کی مددسے چلنے والے اسکولوں میں چھٹی کے دنوںکو چھوڑ کر روزانہ ایک مڈ ڈے میل مفت فراہم کرایا جاتا ہے ۔
- ریاستی حکومت خصوصی تغذیہ کے معیار کو پورا کرنے کے لئے مقامی آنگن واڑی کے ذریعہ تغُذیہ کی کمی والے بچوں کی شناخت کرسکتی ہیں اور انہیں مفت خوراک فراہم کرائیں ۔
حاملہ خواتین او ر دودھ پلانے والی ماؤںاور 14سال تک کی عمر کے بچوں کے لئے نیشنل فوڈ سکیورٹی ایکٹ کے تحت اضافی تغذیہ کے پروگرام بہت اچھے طریقے سے چلائے جارہے ہیں اور ان پروگراموں کا جائزہ لینے کی کوئی تجویز حکومت کے زیر غور نہیں ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔ رم
U-5219
(Visitor Counter : 200
وزارت خزانہ
بھارت اور عالمی بینک نے موجودہ باندھوں کو محفوظ بنانے کے لیے 250 ملین ڈالر کے پروجیکٹ پر دستخط کیے
نئی دہلی، 04 اگست ،2021 / حکومت ہند ، مرکزی آبی کمیشن ، دس ریاستوں کے سرکاری نمائندوں اور عالمی بینک نے آج باندھوں کے طویل مدتی حفاظتی پروگرام اور بھارت کی مختلف ریاستوں میں موجود باندھوں کے تحفظ اور کارکردگی کو بہتر بنانے کے لیے 250 ملین ڈالر کے ایک پروجیکٹ پر دستخط کیے ہیں۔
باندھ کی باز آبادکاری اور بہتری کا دوسرے پروجیکٹ  باندھ کے تحفظ سے متعلق رہنما خطوط تیار کر کے باندھ کے تحفظ کو مستحکم کرنے اور تحفظ کے لیے عالمی تجربات اور اختراعی ٹکنالوجی کو متعارف کرائے گا۔ پروجیکٹ کے تحت ایک اور اہم جدت ترازی ، جس سے باندھ کے تحفظاتی بندوبست میں یکسر تبدیلی کی امید ہے باندھ کے اثاثوں کے بندوبست کے لیے جوکھم پر مبنی طریقۂ کار کو شروع کرنا ہے جس سے باندھ کے تحفظ کی ترغیبی ضروریات کے لیے مالی وسائل مختص کرنے میں مدد ملے گی۔
یہ پروجیکٹ چھتیس گڑھ، گجرات، کیرالہ، مدھیہ پردیش، مہاراشٹر، منی پور، میگھالیہ، اڈیشہ، راجستھان اور تمل ناڈو سمیت مختلف ریاستوں میں 120 باندھوں میں مرکزی آبی کمیشن  کے ذریعے نافذ کیا جائے گا۔ دیگر ریاستوں اور ایجنسیوں کو پروجیکٹ کے نفاذ کے دوران شامل کیا جاسکتا ہے۔
معاہدے پر وزارت خزانہ نے اقتصادی امور کے محکمے میں ایڈیشنل سکریٹری نے حکومت ہند کی جانب سے ، جبکہ چھتیس گڑھ ، گجرات، کیرالہ، مدھیہ پردیش، مہاراشٹر، منی پور، میگھالیہ، اڈیشہ، راجستھان اور تمل ناڈو کی ریاستی حکومت کے نمائندوں نے اور عالمی بینک کی جانب سے بھارت میں کنٹری ڈائریکٹر جناب جنید احمد نے دستخط کیے۔
بھارت میں باندھ کے تحفظ کے لیے عالمی بینک کی امداد میں حال ہی میں اختتام پذیر ڈی آر آئی پی – 1  شامل ہے جس سے بھارت کی چھ ریاستوں اور ایک مرکزی ایجنسی کے 223 باندھوں کے تحفظ اور پائیدار کارکردگی کو بہتر بنایا گیا ہے۔
ڈی آر آئی پی – 2 کے دیگر اہم اقدامات میں سیلاب سے متعلق پیش گوئی کا نظام اور آبی ذخیرے کے آپریشن ، دریا کے بہاؤ کی جانب موجود خطرے میں رہنے والے لوگوں کو تیار کرنے اور کسی بھی منفی اثرات سے بچانے کی کوششیں اور تیرتے ہوئے شمسی پینل جیسی مالیہ حاصل کرنے والی اسکیموں کو تجربے کے طور پر فروغ دینا شامل ہے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8184
(Visitor Counter : 142
بہت چھوٹی، چھوٹی اور درمیانی صنعتوں کی وزارت
سی جی ایس کے تحت ایم ایس ایم ای انڈسٹریز کو قرضے
تجارتی سرگرمیوں سمیت مینوفیکچرنگ جیسی سروسز میں مصروف تمام نئے اور موجودہ مائکرو اور چھوٹے کاروباری ادارے کریڈٹ گارنٹی فنڈ ٹرسٹ برائے مائیکرو اور سمال انٹرپرائزز  کے ذریعہ کریڈٹ گارنٹی فنڈ ٹرسٹ کے ذریعہ نافذ کریڈٹ گارنٹی اسکیم  کے تحت کور کیے جانے کے اہل ہیں۔ 30 جون، 2021 تک سی جی ٹی ایم ایس ای نے مجموعی طور پر 2,72,007 کروڑ روپے کے لیے 53,86,739 گارنٹیوں کو منظوری دی ہے۔ مالی سال 2021-22 کی پہلی سہ ماہی کے دوران سی جی ٹی ایم ایس ای نے اطلاع دی ہے کہ بینکوں اور این بی ایف سی کے سلسلے میں گارنٹی کی منظوری بالترتیب 6,693 کروڑ اور 6,603 کروڑ روپے ہے جبکہ مالی سال 2020-21 کے دوران یہ بالترتیب 6,041 کروڑ روپے اور 2,934 کروڑ روپے تھا۔
مالی سال 2020-21 کے دوران، سی جی ٹی ایم ایس ای نے ریاست تلنگانہ کے لیے 1,408 کروڑ روپے کی مالیت والی 22،021 گارنٹی کی درخواستوں کو منظوری دی۔
حکومت ہند نے ایم ایس ایم ای سیکٹر سمیت ہندوستانی معیشت کی مدد کے لیے ایک امدادی پیکج کا اعلان کیا ہے۔ اس پیکج کے ذریعے کوڈ سے متاثرہ شعبوں کے لیے 1.1 لاکھ کروڑ روپے کی قرض گارنٹی اسکیم، ایمرجنسی کریڈٹ لائن گارنٹی اسکیم کے لیے اضافی 1.5 لاکھ کروڑ روپے، مائیکرو فنانس اداروں کے ذریعے کم و بیش 25 لاکھ چھوٹے قرض دہندگان کو قرضوں کی سہولت فراہم کرنے کے اقدامات شامل ہیں۔
بہت چھوٹی، چھوٹی اور درمیانی درجے کی صنعتوں کے وزیر جناب نارائن رانے نے آج راجیہ سبھا میں ایک تحریری جواب میں یہ معلومات فراہم کی۔
ریلوے کی وزارت
معزز صدر جمہوریہ ہند نے آر پی ایف / آر پی ایس ایف اہلکاروں کو جیون رکھشا پدک ایوارڈ سے نوازا
معزز صدر جمہوریہ ہند نے درج ذیل آر پی ایف / آر پی ایس ایف اہلکاروں کو جیون رکھشا پدک ایوارڈز سے نوازا ہے، جیسا کہ ذیل میں ذکر کیا گیا ہے:
1. جیون رکھشا پدک – جناب جے پال سنگھ،
ہیڈ کانسٹیبل/ شمالی ریلوے
2. جیون رکھشا پدک – جناب سریندر کمار،
کانسٹیبل/شمالی ریلوے
3. جیون رکھشا پدک – جناب بدھا رام سینی،
کانسٹیبل/7واں بی این / آر پی ایس ایف
مورخہ 12.05.2022 کو نظام الدین ریلوے اسٹیشن کے دائرۂ اختیار میں ریلوے کلومیٹر 1532/13 سے 1532/25 تک کے درمیان، تقریباً 16:10 بجے بی ٹی پی این ویگن نمبر۔ 40121185538 میں تکنیکی وجوہات کی بنا پر آگ لگ گئی۔ اس وقت سائٹ پر تقریباً 1000  افراد کام کر رہے تھے۔ آگ کو خوفناک شکل اختیار کرتے دیکھ کر خوف کی فضا قائم ہوگئی۔ اپنی جان بچانے کے لیے ورکر مایوسی کے عالم میں ادھر ادھر بھاگنے لگے۔
ہیڈ کانسٹیبل جے پال سنگھ، کانسٹیبل سریندر کمار اور کانسٹیبل بدھا سینی ڈیوٹی پر تعینات تھے۔ اپنی جان کی پرواہ کیے بغیر انھوں نے بے مثال ہمت کا مظاہرہ کرتے ہوئے آگ بجھانے والے آلات کی مدد سے انتہائی آتش گیر مادے  سے بھری بی ٹی پی این ویگن میں لگی آگ کو بجھانے کا کام کیا، جس نے خوفناک شکل اختیار کرلی تھی۔ اگر مذکورہ آگ پر فوری طور پر قابو نہ پایا جاتا تو یہ انتہائی آتش گیر مادے  سے بھری کل 18 بی ٹی پی این ویگنوں تک پھیل جاتی، جس سے ایک بڑا حادثہ رونما ہوتا، ہزاروں لوگوں کی جانوں کو خطرہ ہوتا اور اربوں روپے مالیت کی ریلوے املاک کو نقصان پہنچا۔
جناب جے پال سنگھ، جناب سریندر کمار اور جناب بدھا رام سینی نے اپنی جانوں کو خطرے میں ڈال کر تقریباً 1000 انسانی جانوں اور اربوں مالیت کی ریلوے املاک کو بچایا ہے، جو کہ ایک قابل ستائش کام ہے۔
سٹرک ٹرانسپورٹ اور شاہراہوں کی وزارت
سڑک حادثات کی روک تھام کے لیے حکومت کی جانب سے اٹھائے گئے اقدامات
نئی دہلی یکم دسمبر ،2021
وزارت نے تعلیم، انجینئرنگ ، نفاذ اور ہنگامی دیکھ بھال پر مبنی سڑک کی حفاظت کے مسئلے سے نمٹنے کے لیے ایک کثیر الجہتی حکمت عملی تیار کی ہے۔ اسی مناسبت سے، وزارت کی طرف سے مختلف اقدامات کیے گئے ہیں جن کی تفصیل ذیل میں دی گئی ہے:
 تعلیم:
.a وزارت الیکٹرانک میڈیا، پرنٹ میڈیا، این جی او وغیرہ کے ذریعے سڑک استعمال کرنے والوں میں بیداری پیدا کرنے کے لیے سڑک کی حفاظت کے بارے میں بیداری اقدامات اور بیداری مہم چلانے کے لیے ایک اسکیم کو نافذ کرتی ہے۔ 2018-19 سے 2020۔2021 تک مختلف این جی اوز کو کل 714 ورک آرڈر جاری کیے گئے۔
.b بیداری پھیلانے اور روڈ سیفٹی کو مضبوط بنانے کے لیے ہر سال نیشنل روڈ سیفٹی ماہ/ہفتہ منانا۔
.c انڑین اکیڈمی آف ہائی وے انجینئرز  میں روڑ سیفٹی آڈیٹرز کے لیے ایک سرٹیفیکیشن کورس شروع کیا گیا ہے ۔
 انجینئرنگ 
• روڈ انجینئرنگ
- قومی شاہراہوں پر سیاہ دھبوں  کی نشاندہی اور ان کی اصلاح کو اعلیٰ ترجیح۔ وزارت نے 30 ریاستوں/ مرکز کے زیر انتظام علاقوں میں سال 2015-2018 کے حادثات اور اموات کے اعداد و شمار کی بنیاد پر قومی شاہراہوں پر 5803 بلیک اسپاٹ کی نشاندہی کی ہے۔ 5803 بلیک اسپاٹس میں سے 5366 بلیک اسپاٹس پر عارضی اقدامات کیے گئے ہیں اور 3215 بلیک اسپاٹس کو مستقل طور پر ٹھیک کر دیا گیا ہے۔
- منصوبہ بندی کے مرحلے میں روڈ سیفٹی کو سڑک کے ڈیزائن کا ایک لازمی حصہ بنایا گیا ہے۔
- وزارت نے شناخت شدہ روڈ ایکسیڈنٹ بلیک اسپاٹس کی اصلاح کے لیے تفصیلی تخمینوں کی تکنیکی
- منظوری کےلئے ایم او آر ٹی ایچ کے علاقائی افسران کو اختیارات سونپے ہیں۔
- معذور افراد کے لیے قومی شاہراہوں پر پیدل چلنے کی سہولیات کے لیے رہنما خطوط بھی تمام ریاستوں/ مرکز کے زیر انتظام علاقوں کو جاری کیے گئے ہیں۔
.a ایئربیگ ،اینٹی بریکنگ سسٹم ٹائرز کریش ٹیسٹ، ہول وہیکل سیفٹی کنفارمیٹی آفپروڈکشن وغیرہ کے حوالے سے آٹوموبائل کے حفاظتی معیار کو بہتر بنایا گیا ہے۔
.b وزارت نے تمام ٹرانسپورٹ گاڑیوں پر رفتار کو محدود کرنے والے آلات کی فٹمنٹ کو مطلع کر دیا ہے۔
.c ایک خودکار نظام کے ذریعے گاڑیوں کی فٹنس جانچنے کے لیے مرکزی مدد کے ساتھ ہر ریاست اور مرکز کے زیر انتظام علاقے میں ایک ماڈل معائنہ اور سرٹیفیکیشن سینٹر قائم کرنے کی اسکیم۔
 نفاذ
.a حال ہی میں منظور کیا گیا موٹر وہیکلز  ایکٹ، 2019 ٹیکنالوجی کے استعمال کے ذریعے سختی سے نافذ کرنے کے لیے فراہم کرنے اور مزید سخت تعمیل کو یقینی بنانے اور ٹریفک قوانین کی خلاف ورزی کے لیے روک تھام کو بڑھانے کے لیے سخت سزاؤں کا بندوبست کرتا ہے۔
.b ایم وی  ایکٹ، 2019 کے مطابق گڈ سمیریٹنز کے تحفظ کے لیے رہنما خطوط کا اجراء اور قواعد کا مسودہ شائع کر دیا گیا ہے۔
 ہنگامی دیکھ بھال:
.a موٹر وہیکل  ایکٹ، 2019 گولڈن آور کے دوران حادثے کے متاثرین کے بغیر نقدی کے علاج کی اسکیم فراہم کرتا ہے۔
.b نیشنل ہائی ویز اتھارٹی آف انڈیا نے قومی شاہراہوں کے مکمل کوریڈور پر تمام ٹول پلازوں پر ایمبولینسوں کے لیے انتظامات کیے ہیں۔
.c مزید یہ کہ اس میں ۲۹۷ ایمبولینس کو اے آئی ایس آئی ۲۵ کے مطابق بنیادی لائف سپورٹ میں اپ گریڈ کیا گیا ہے اور باقی کی اپ گریڈیشن کا عمل جاری ہے۔
یہ معلومات سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج راجیہ سبھا میں ایک تحریری جواب میں دی ہے۔
<><><><><>
ش ح-ا م-ج
U.No. : 13574
(Visitor Counter : 463
وزارت دفاع
آئی این ایس ہنسا کی 5 ستمبر 21 کو ڈائمنڈ جوبلی
ہندستانی بحریہ کا اولین ہوائی اڈہ ہنسا جو ہندستانی بحریہ کا پہلا ایئر اسٹیشن ہے 05 ستمبر 2021 کو اپنی ڈائمنڈ جوبلی منا رہا ہے۔ 1958 میں کوئمبٹور میں سی ہاک، الایز اور ویمپائر طیاروں کے ساتھ قائم ہونے والے بحریہ کی اڑانوں کے اس نظم کو آگے چل کر 05 ستمبر 1961 کو آئی این ایس ہنسا کا نام دے کر متحرک کیا گیا۔ گوا کی آزادی کے بعد اپریل 1962 میں ڈبولیم ہوائی پٹی کو بحریہ نے اپنی تحویل میں لے لیا اور آئی این ایس ہنسا کو جون 1964 میں ڈبولیم منتقل کر دیا گیا۔
صرف چند ہوائی جہازوں کے ساتھ ایک معمولی ایئر اسٹیشن کے طور پر کام شروع کرنے والے آئی این ایس ہنسا نے گزشتہ چھ دہائیوں کے دوران اپنی طاقت میں اضافہ کیا ہے اور اس وقت سالانہ اوسطا 5000 گھنٹے سے زیادہ کی پرواز کے ساتھ 40 سے زائد فوجی طیارے سرگرم عمل ہیں۔ ایئر اسٹیشن ملکی اور بین اقوامی پروازوں کو یومیہ چوبیسوں گھنٹے سنبھال کر شہری ہوابازی کی بھی مدد کرتا ہے۔ ایک سال میں اوسطاً 29000 پروازیں ہوتی ہیں۔
آئی این ایس ہنسا ہندستانی بحریہ کے محاذی ایئر اسکواڈرن کا ٹھکانہ ہے۔ ان میں
آئی این اے ایس 310 'کوبرا' ڈورنیئر 228 طیاروں کے ساتھ، آئی این اے ایس 315 'ونگڈ اسٹالینز' لمبی رینج کے سمندری گشتی طیارے آئی ایل 38 ایس ڈی کے ساتھ، آئی این اے ایس 339 'فالکنز' ہوائی پیشگی انتباہی ہیلی کاپٹرکاموو 31 کے ساتھ؛ آئی این اے ایس 303 'بلیک پینتھرز' اور آئی این اے ایس 300 'وائٹ ٹائیگرز' سپرسونک کیریئر سے چلنے والے مگ 29 کے جنگ طیاروں کے ساتھ ، اورآئی این اے ایس 323 'ہیریئرز' اے ایل ایچ میک سوئم ہیلی کاپٹروں کے ساتھ شامل ہیں۔ اس ایئر اسٹیشن سے جلد ہی آئی این اے ایس 316 کی شروعات کے ساتھ بوئنگ پی 8 آئی لانگ رینج سمندری بحری جہاز کی پرواز شروع ہو گی۔
آئی این ایس ہنسا کے کمانڈنگ آفیسر کوموڈور اجے ڈی تھیوفلس نے کہا کہ "کئی برسوں کے دوران اس اڈے نے بحریہ کی جنگی طاقت کے ایک اہم حصے کی نمائندگی کی ہے۔ ہنسا کے ہوائی جہاز پورے مغربی سمندری ساحلی علاقے کی سلامتی کو نمایاں طور پر بڑھایا ہے۔ اس میں ساحل کے قریب کے اثاثے اور سمندر کی طرف سے آنے والے خطرات کو بے اثر کرنے کے لئے وسیع پیمانے پر نگرانی شامل ہے۔ اس اڈے نے شہری حکام کو سرچ اینڈ ریسکیو، ایچ اے ڈی آر، سیلابی ریلیف ، کمیونٹی سرگرمیوں اور وندے بھارت کی متعدد پروازوں کی صورت میں خاطر خواہ امداد فراہم کی ہے۔
آئی این ایس ہنسا 06 ستمبر 2021 کو معزز صدر جمہوریہ ہند کی جانب سے بحری ہوا بازی کو پریزیڈنٹس کلر  پیش کرنے کی با وقار تقریب کی میزبانی کرے گا۔ یہ تقریب آئی این ایس ہنسا کی ڈائمنڈ جوبلی اور گوا کی آزادی کے موقع پر منعقد کی جا رہی ہے۔
<><><><><>
ش ح،ع س، ج
U.No. : 8657
(Visitor Counter : 172
زراعت اور کاشتکاروں کی فلاح و بہبود کی وزارت
ای۔ نام میں کسانوں کا اندراج
نئی دہلی، 17 مارچ 2021، زراعت اور کسانوں کی بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں بتایا کہ حکومت ہند نے زراعت کو آپریشن اور کسانوں کی بہبود کے محکمے کی ایک خود مختار تنظیم سی سی ایس نیشنل انسٹی ٹیوٹ آف اگریکلچرل مارکیٹنگ  کے ذریعہ نیشنل ایگریکلچر مارکیٹ  اسکیم کے جائزے کا کام کیا ہے جس کی رپورٹ بعنوان ا’ی۔ نیشنل ایگریکلچر مارکیٹ کی کارکردگی کا اندازہ قدر ‘  پیش کی گئی ہے۔
مذکورہ رپورٹ کے مطابق 15 مئی 2020 کو 18 ریاستوں اور 3 مرکز کے زیر انتظام خطوں کی 1000 ہول سیل منڈیوں کو ای۔ نام پلیٹ فارم کے ساتھ مربوط کیا گیا۔ اس کے علاوہ اس میں ذکر ہے کہ ای۔ نام میں 1.66 کروڑ کسانوں، 1012 فارمر پروڈیوسر آرگنائزیشن  اور 1.31 لاکھ تاجروں کا ای۔ نام پلیٹ فارم پر ایک یوزر بیس کےطور پر درج کیا گیا اور 175 اشیائے صارفین کی ای۔ نام پلیٹ فارم پر تجارت کی گئی جن میں اناج، تلہن، پھل اور سبزیاں شامل ہیں۔ رپورٹ میں مزید کہا گیا ہے کہ 14 مئی 2020 تک کسانوں نے ای۔ نام پلیٹ فارم پر ایک لاکھ کروڑ سے زیادہ لین دین کیا ہے، جس میں اشیائے تجارت کی مقدار 3.43 کروڑ ٹن اور 38.16 لاکھ بانس اور ناریل شامل ہیں۔
کاشتکاروں کی تعداد کا تخمینہ ہر دہائی میں رجسٹرار جنرل اینڈ سینسس کمشنر ، حکومت ہند کے دفتر کے ذریعہ کرائی جانے والی مردم شماری سے لگایا جاتا ہے۔
کسان کسی بھی اے پی ایم سی بازار میں اپنی تھوک پیداوار کو فروخت کرنے کے لئے آزاد ہیں۔ سا تھ ہی اے پی ایم سی ای۔ نام میں فروخت کرنے والے کے طور پر کسانوں کے اندراج میں بھی مدد کرتی ہیں۔ ای۔ نام پورٹل میں رجسٹریشن کے مطابق 1.69 کروڑ سے زیادہ کسانوں نے فروخت کرنے والے کسانوں کے طور پر رجسٹریشن کرایا ہے۔
۔۔۔۔۔۔۔۔۔۔۔
ش ح۔ا گ۔ن ا۔

U- 2673
(Visitor Counter : 86